"Заңсыз бүйрек алмастырды" деп күдікке ілінген шымкенттік дәрігер қамалды
""Заңсыз бүйрек алмастырды" деп күдікке ілінген шымкенттік дәрігер қамалды" | "https://abai.kz/post/101178"
TITLE: "Заңсыз бүйрек алмастырды" деп күдікке ілінген шымкенттік дәрігер қамалды
URL: https://abai.kz/post/101178
META: ""Заңсыз бүйрек алмастырды" деп күдікке ілінген шымкенттік дәрігер қамалды" | "https://abai.kz/post/101178"
DATE: 21.11.2019
AUTHOR(s): Abai.kz
TOTAL WORDS: 152
TEXT: Шымкентте полиция №1 қалалық клиникалық ауруханасының бас дәрігері Абылай Донбайды уақытша тергеу изоляторына қамады. Бұл жөнінде ішкі істер министрлігі хабарлады. Министрліктің мәлімдеуінше, дәрігердің үстінен «Трансұлттық қылмыстық топ жұмысына араласу» және «Адам мүшелерін заңсыз саудалау» бабы бойынша қылмыстық іс қозғалған. Ведомоство Абылай Донбайдың бүйрек алмастыру операцияларын қомақты қаржыға заңсыз жасағанын мәлімдеді. «Сотқа дейінгі тергеу кезінде Қазақстанда 2017-2018 жылы адам органдарын заңсыз трансплантация жасаған қылмыстық топ болғаны анықталды. Өзбекстан, Қырғызстан, Украинаның жағдайы төмен азаматтары донор ретінде бүйректерін сатқан. Олардың органдарын жағдайы жақсы шетелдіктер, көбісі Израильден келгендер алған. Ал Донбай қылмыстық топпен алдын ала келісе отырып, әрекетінің заңсыз екенін біле отыра бүйректі алу және оны салу операцияларымен айналысқан. Ол қомақты ақыға заңсыз бүйрек алмастыру операцияларын жасаған» деп хабарлады ІІМ. Министрлік осыған дейін ұсталған трансплантолог дәрігер Құттымұратов пен қылмыстық топтық мүшесі Қырғызстан азаматы Б.Тайсаловаға қылмыстық іс аяқталып қалғанын мәлімдеді. Қазақстан заңына сай, қазақстандықтар шетелдіктерге орган беруге тыйым салынған. Қазақстан азаматы тек қазақстандықтарға орган бере алады. Abai.kz
